pythainlp/thai-financial-dataset huggingface dataset:
11. บุคคลที่มีผลประโยชน์ร่วมและรายการระหว่างกัน

บริษัท เทคโนเซอ เอส อาร์ แอล จำกัด เป็นบริษัทที่ บริษัท สหโมเสคอุตสาหกรรม จำกัด
(มหาชน) ลงทุน 45 % ของทุนจดทะเบียน
สินค้าที่ซื้อมาเป็นวัตถุดิบที่ใช้ทำสีเคลือบและบางส่วนเป็นอะไหล่เครื่องจักรที่ใช้ในการผลิต

บริษัท ร่วมพัฒน์เซรามิค จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ลงทุน
49 % ของทุน

จดทะเบียน เป็นตัวแทนจำหน่ายสินค้าของบริษัท
ส่วนใหญ่เป็นสินค้าที่ขายไปยังต่างจังหวัดโดยผ่านบริษัท ร่วมพัฒน์เซรามิค จำกัด
ในราคาและเงื่อนไขเดียวกับที่ขายให้ผู้แทนจำหน่ายรายอื่น ๆ โดยมีนางสาวปวีณา เหล่าวิวัฒน์วงศ์
และนายณัฐชนา เพ็ญชาติ เป็น

ผู้ถือหุ้นคนละ 1 หุ้น

บริษัท เซอมาส จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ถือหุ้นอยู่
24.90 % ของเงินลงทุน ธุรกิจหลักขายวัตถุดิบที่ใช้สำหรับการผลิตกระเบื้อง และ
รายการซื้อวัตถุดิบที่ใช้ในการผลิตทั้งหมด เพื่อความเชื่อมั่นว่าวัตถุดิบภายในประเทศจะไม่ขาด
เพื่อการผลิตได้อย่างต่อเนื่อง อีกทั้งราคาไม่แพงและมีคุณภาพที่แน่นอนโดยมี นางสาว ปวีณา

เหล่าวิวัฒน์วงศ์ ถือหุ้น 30.47 % และ นายณัฐชนา เพ็ญชาติ ถือหุ้น 3.33 %

บริษัท ยูเอ็มไอ พรอพเพอร์ตี้ จำกัด เป็นบริษัทเกี่ยวกับอสังหาริมทรัพย์
โดยเป็นเจ้าของโครงการอาคารชำนาญ เพ็ญชาติ บิซเนส เซ็นเตอร์ อาคารนี้ได้ขายไปประมาณ
70 % ซึ่งเป็นอาคาร 30 ชั้น ส่วนที่เหลือประมาณ 30 % เป็นเนื้อที่สำหรับให้เช่า
เนื่องจากสภาวะอสังหาริมทรัพย์ปัจจุบันเกินความต้องการ
และมีการแข่งขันที่สูงประกอบกับกำลังซื้อของผู้บริโภคตกต่ำ จึงทำให้พื้นที่ที่ให้เช่าว่างลงบางส่วน
นอกจากนี้ยังมีสถานที่ออกกำลังกายให้สมาชิกเช่า และยังมีรายได้มาจากการบริการอาคาร
ส่วนโครงการในอนาคตยังไม่มี ทางบริษัทเองได้ซื้ออาคารเป็นสำนักงานของบริษัทฯ จำนวน 3
ชั้นครึ่ง คือ ชั้นที่ 27,28,29 และชั้นที่ 30 ครึ่งหนี่งของพื้นที่ทั้งชั้น บริษัทฯ ถือหุ้น 37.57 %

บริษัท ยูเอ็มไอ อินเตอร์เนชั่นแนล จำกัด เป็นบริษัททำธุรกิจขายตรง ซึ่งปัจจุบันมีสินค้าคือ
เครื่องครัวแสตนเลส “ลีลา” อาหารเสริม และเครื่องสำอาง “SADELLE” บริษัทฯ ถือหุ้น 40 %
ข้อมูลสรุป (Executive Summary)

บริษัท สหโมเสคอุตสาหกรรม จำกัด (มหาชน) เป็นผู้นำด้านการผลิต
และจัดจำหน่ายกระเบื้องเซรามิกในประเทศไทย โดยตลาดส่วนใหญ่เป็นตลาดภายในประเทศ
ผลิตภัณฑ์ของบริษัทสามารถแบ่งได้เป็น 3 กลุ่มใหญ่ ๆ คือ กระเบื้องโมเสก กระเบื้องบุผนัง
และกระเบื้องปูพื้น

จากการที่สภาพทางเศรษฐกิจได้ขยายตัวมาอย่างต่อเนื่อง โดยเฉพาะภาคอสังหาริมทรัพย์
ทำให้ปริมาณการใช้กระเบื้องเซรามิกเพิ่มขึ้น บริษัทเองได้ขยายกำลังการผลิต ทำให้ปี 2548
มีกำลังการผลิตเพิ่มขึ้นอีก 50% และจะเพิ่มเป็น 85% ในปีหน้า
จากการขยายตัวดังกล่าวจะทำให้บริษัทมีสินค้าเพียงพอที่จะรองรับการขยายตัวของภาคอสังหาริมทรัพย์
รวมถึงยังมีผลทำให้ต้นทุนในการผลิตต่อหน่วยลดลงด้วย
1.  ปัจจัยความเสี่ยง

ในด้านอุตสาหกรรมการก่อสร้างได้ฟื้นตัว โดยเฉพาะอสังหาริมทรัพย์รวมทั้งได้รับการสนับสนุนจากภาครัฐบาลในขณะที่อัตราดอกเบี้ยค่อนข้างต่ำ ประชาชนมีรายได้เพิ่มขึ้นอันเนื่องมาจากเศรษฐกิจภายในประเทศดีขึ้น จึงทำให้มีกำลังซื้อที่อยู่อาศัยเป็นของตนเอง ความต้องการของกระเบื้องจึงเพิ่มขึ้นตามไปด้วย

กลุ่มผู้ผลิตได้มีการขยายกำลังผลิตอย่างต่อเนื่อง ประกอบกับกระเบื้องจากต่างประเทศที่มีต้นทุนต่ำ
และแนวโน้มภาษีนำเข้าลดลง ถึงแม้จะมีการปรับราคาขายให้สูงขึ้นก็ตาม
แต่โอกาสที่สินค้าจะล้นตลาดในอนาคตก็มีเช่นกัน

อุตสาหกรรมก่อสร้างยังมีการเติบโตอย่างต่อเนื่องตามสภาพเศรษฐกิจภายในประเทศ
ซึ่งมีความแข็งแกร่งขึ้นเป็นลำดับ ทำให้ความต้องการของกระเบื้องเซรามิกสูงขึ้นด้วย
แต่อย่างไรก็ตามกำลังการผลิตรวมก็ยังสูงกว่าปริมาณความต้องการของตลาดในประเทศ
อีกทั้งการนำเข้าสินค้าราคาถูกจากประเทศจีน อินโดนิเซีย เวียดนามฯลฯ ก็มีแนวโน้มเพิ่มสูงขึ้น
อันอาจจะทำให้มีโอกาสเกิดภาวะสินค้าล้นตลาด และการขายสินค้าตัดราคาตามมา

อย่างไรก็ตามทางบริษัทฯ และผู้ผลิตอื่น ๆ
อีกหลายรายก็พยายามเพิ่มสัดส่วนการส่งออกเพื่อระบายกำลังการผลิตส่วนเกิน
แต่ก็มีการแข่งขันด้านราคาสูงในตลาดต่างประเทศ ซึ่งเป็นอุปสรรคต่อการส่งออกเช่นกัน

ด้านต้นทุนการผลิตก็มีแนวโน้มเพิ่มสูงขึ้นจากค่าน้ำมันเชื้อเพลิงที่เพิ่มขึ้น
8. โครงสร้างเงินทุน

8.1 ทุนจดทะเบียน ณ วันที่ 31 ธันวาคม 2548 จำนวน 576,000,000.00 บาท

ทุนที่เรียกชำระแล้ว จำนวน 478,002,740.00 บาท

แบ่งเป็นหุ้นสามัญ จำนวน 478,002,740.00 หุ้น

มูลค่าที่ตราไว้หุ้นละ 1.00 บาท

การเพิ่ม (ลด) ทุนในระยะ 3 ปีย้อนหลังก่อนวันยื่นรายงานการเปิดเผยข้อมูลเพิ่มเติม

ตามรายการดังนี้

วัน/เดือน/ปี จำนวนที่เปลี่ยนแปลง เหตุผลในการ สัดส่วนและ

ที่จดทะเบียน ทุนที่เพิ่ม(ลด) ทุนหลังเพิ่ม(ลด) เพิ่ม(ลด)ทุน ราคาในการ

เปลี่ยนแปลง เพิ่มทุน

ในหนังสือ

บริคณห์สนธิ

19/04/2531 30,000,000 130.000,000 ขยายกำลังการผลิต ขายให้ผู้ถือหุ้นเดิม

14/07/2532 30,000,000 160,000,000 ขยายกำลังการผลิต ราคา 150 บาท

ประชาชนทั่วไป

10/09/2535 160,000,000 320,000,000 ขยายกำลังการผลิต ราคา 15 บาท

ผู้ถือหุ้นเดิม

28/11/2546 96,000,000 416,000,000 เพื่อชำระแก่เจ้าหนี้ ราคา 10 บาท

23/01/2547 62,002,740 478,002,740 เพื่อใช้ในการดำเนินงาน ขายให้ผู้ถือหุ้นเดิม

ราคาหุ้นละ 12.50 บาท

14/08/2547 เปลี่ยนมูลค่าหุ้นจากหุ้นละ 10.00 บาท เป็นหุ้นละ 1.00 บาท

8.2 ผู้ถือหุ้น

กลุ่มผู้ถือหุ้นรายใหญ่

กลุ่มที่ 1 ร้อยละของหุ้นที่มีสิทธิออกเสียง

1. จอมพลถนอม กิตติขจร ไทย 480,000 หุ้น 0.10

2. นางนงนาถ เพ็ญชาติ ไทย 38,369,800 หุ้น 8.02

3. นางนิภานันท์ ตันตรานนท์ ไทย 33,590,400 หุ้น 7.03

4. ร้อยเอกเศรณี เพ็ญชาติ ไทย 30,912,000 หุ้น 6.47

5. นายณัฐชนา เพ็ญชาติ ไทย 31,812,000 หุ้น 6.66

6. บริษัท ชำนาญ จำกัด ไทย 22,320,000 หุ้น 4.67

7. ห้างหุ้นส่วนจำกัดเศนิณัฐ ไทย 12,239,000 หุ้น 2.56

8. ด.ช.ชาญ เพ็ญชาติ ไทย 8,400,000 หุ้น 1.76

9. ห้างหุ้นส่วนจำกัดชำมะนาด ไทย 4,080,000 หุ้น 0.85

10.ด.ช.ณัฎฐ์ เพ็ญชาติ ไทย 2,030,400 หุ้น 0.42

11.ด.ญ.ปวริศา เพ็ญชาติ ไทย 1,920,000 หุ้น 0.40

186,153,600 หุ้น 38.94

กลุ่มที่ 2 ร้อยละของหุ้นที่มีสิทธิออกเสียง

1. น.ส.ปวีณา เหล่าวิวัฒน์วงศ์ ไทย 30,139,200 หุ้น 6.31

2. นายสินธุ์ เหล่าวิวัฒน์วงศ์ ไทย 12,040,800 หุ้น 2.52

3. น.ส.พีรพรรณ เหล่าวิวัฒน์วงศ์ ไทย 10,788,000 หุ้น 2.26

4. น.ส.ปัญจมา เหล่าวิวัฒน์วงศ์ ไทย 7,492,800 หุ้น 1.57

5. น.ส.วรัญญา เหล่าวิวัฒน์วงศ์ ไทย 7,488,000 หุ้น 1.57

6. น.ส.กิรัชฌา เหล่าวิวัฒน์วงศ์ ไทย 8,387,400 หุ้น 1.75

7.นายวิรุฬ เหล่าวิวัฒน์วงศ์ ไทย 3,600,000 หุ้น 0.75

8.น.ส.ปิยะฉัตร เหล่าวิวัฒน์วงศ์ ไทย 2,514,000 หุ้น 0.52

9.นายเมธาวี เหล่าวิวัฒน์วงศ์ ไทย 10,740,000 หุ้น 2.25

10.น.ส.รติรัตน์ เหล่าวิวัฒน์วงศ์ ไทย 3,932,400 หุ้น 0.82

11.นางคนัมพร เหล่าวิวัฒน์วงศ์ ไทย 2,255,600 หุ้น 0.47

99,378,200 หุ้น 20.79

กลุ่มที่ 3 ร้อยละของหุ้นที่มีสิทธิออกเสียง

1.  กองทุนเปิดไทยทวีทุน ไทย 57,000,000 หุ้น 11.92

2.  กองทุนบำเหน็จบำนาญข้าราชการ ไทย 22,934,300 หุ้น 4.80

  79,934,300 หุ้น 16.72

8.3 นโยบายการจ่ายเงินปันผล

บริษัทฯ มีนโยบายจ่ายเงินปันผลไม่ต่ำกว่าร้อยละ 50 ของกำไรสุทธิประจำปี

ส่วนนโยบายการจ่ายเงินปันผลของบริษัทย่อยที่จะจ่ายให้บริษัท ไม่มีการกำหนดไว้
6. โครงการดำเนินงานในอนาคต

บริษัทฯ ได้นำเอาระบบการบริหารคุณภาพมาใช้ทั้งระบบ ISO 9002 และ ระบบ TQM: Total
Quality Control เพื่อมุ่งเน้นการรักษาและปรับปรุงคุณภาพสินค้าให้ดีขึ้น การเพิ่มผลผลิต
และการลดต้นทุนการผลิต เริ่มจากการควบคุมวัตถุดิบ ขบวนการผลิต การเก็บสินค้า
ไปจนถึงการส่งของ เพื่อสร้างความพอใจสูงสุดให้ลูกค้า
การพัฒนาผลิตภัณฑ์ใหม่จะมีผลิตภัณฑ์ใหม่ออกมาอย่างต่อเนื่องเพื่อสนองตลาด ทั้งทั่วไป และระดับสูง
ด้วยกระเบื้องชุดที่ทันสมัย ทั้งกระเบื้องโมเสก กระเบื้องบุผนัง และกระเบื้องปูพื้น
10. การควบคุมภายใน

ถึงแม้ว่าบริษัทฯ ยังไม่มีฝ่ายตรวจสอบภายใน แต่ก็มีระบบการควบคุมดูแล
และตรวจสอบอย่างเหมาะสมเกี่ยวกับการควบคุมการใช้ทรัพย์สินของบริษัทให้เกิดประโยชน์สูงสุด
และในส่วนของการควบคุมเกี่ยวกับระบบการเงิน บริษัทฯ
จัดระบบการรายงานเสนอผู้บริหารที่รับผิดชอบเป็นขั้นๆ ขึ้นไป ในสายงานที่รับผิดชอบ ทั้งนี้บริษัทฯ
ได้ให้ความสำคัญต่อระบบการควบคุมภายในทั้งในระดับบริหาร ระดับพนักงานบังคับบัญชา
และระดับพนักงานปฏิบัติการที่มีประสิทธิภาพ จึงได้กำหนดภาระหน้าที่
อำนาจดำเนินการของพนักงานปฏิบัติการ, พนักงานระดับบังคับบัญชา และระดับผู้บริหาร
มีการควบคุมดูแลการใช้ทรัพย์สินของบริษัทให้เกิดประโยชน์สูงสุด โดยมีการแบ่งแยกหน้าที่ปฏิบัติงาน
ผู้ติดตามควบคุมและประเมินผลออกจากกัน
เพื่อเป็นการถ่วงดุลและตรวจสอบซึ่งกันและกันอย่างเหมาะสม
แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท สหโมเสคอุตสาหกรรม จำกัด (มหาชน)
4. การวิจัยและพัฒนา

การวิจัยและพัฒนาของบริษัทฯ ในปี 2548
ทางด้านการออกแบบผลิตภัณฑ์ได้ผลิตกระเบื้องเซรามิกบุผนัง

ลายผ้าไทย ออกสู่ตลาดเพื่อแสดงถึงเอกลักษณ์ของผ้าไทยที่งดงาม เมื่อนำมาเป็นวัสดุตกแต่งบ้าน
นอกจากนี้ยังได้ผลิต กระเบื้องโมเสก แบบ ฟลินท์สโตน และ ไลน์เนอร์
สำหรับตลาดผู้บริโภคระดับสูงที่ต้องการสินค้าที่สวยงามมีคุณภาพดี
ทางด้านขบวนการผลิตได้เพิ่มประสิทธิภาพในการทำงาน และลดต้นทุนอย่างต่อเนื่อง
โดยเริ่มจากวัตถุดิบ ไปจนถึงสินค้าสำเร็จรูป

ตลอดจนถึงส่งของให้กับลูกค้า โดยนำระบบการบริหารคุณภาพโดยรวม (TQM: Total Quality
Management) มาประยุกต์ใช้งาน ซึ่งได้รับผลสำเร็จเป็นอย่างดี
11. บุคคลที่มีผลประโยชน์ร่วมและรายการระหว่างกัน

บริษัท เทคโนเซอ เอส อาร์ แอล จำกัด เป็นบริษัทที่ บริษัท สหโมเสคอุตสาหกรรม จำกัด
(มหาชน) ลงทุน 45 % ของทุน

  จดทะเบียน
  สินค้าที่ซื้อมาเป็นวัตถุดิบที่ใช้ทำสีเคลือบและบางส่วนเป็นอะไหล่เครื่องจักรที่ใช้ในการผลิต

บริษัท ร่วมพัฒน์เซรามิค จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ลงทุน
49 % ของทุน

  จดทะเบียน เป็นตัวแทนจำหน่ายสินค้าของบริษัทฯ
  ส่วนใหญ่เป็นสินค้าที่ขายไปยังต่างจังหวัดโดยผ่านบริษัท ร่วมพัฒน์เซรามิค จำกัด
  ในราคาและเงื่อนไขเดียวกับที่ขายให้ผู้แทนจำหน่ายรายอื่น ๆ โดยมีนางสาวปวีณา
  เหล่าวิวัฒน์วงศ์ และ

  นายณัฐชนา เพ็ญชาติ เป็นผู้ถือหุ้นคนละ 1 หุ้น

บริษัท เซอมาส จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ถือหุ้นอยู่
24.90 %

  ของเงินลงทุน ธุรกิจหลักคือการผลิตและจัดหาวัตถุดิบประเภทดิน หิน
  ที่ใช้สำหรับการผลิตกระเบื้อง
  เพื่อความเชื่อมั่นว่าวัตถุดิบภายในประเทศจะไม่ขาดแคลนและเพื่อการผลิตได้อย่างต่อเนื่อง
  อีกทั้งราคาไม่แพงและมีคุณภาพที่แน่นอนโดยมี นางสาว ปวีณา เหล่าวิวัฒน์วงศ์ ถือหุ้น 30.47 %
  และ นายณัฐชนา เพ็ญชาติ ถือหุ้น 3.33 %

  บริษัทฯ มีการช่วยเหลือด้านการเงินให้กับบริษัท เซอมาส จำกัด เพื่อตั้งโรงบดแร่
  เนื่องจากบริษัทต้องแก้ไขสภาพแวดล้อมเรื่องฝุ่นมี่โรงงาน

บริษัท ยูเอ็มไอ พรอพเพอร์ตี้ จำกัด เป็นบริษัทเกี่ยวกับอสังหาริมทรัพย์
โดยเป็นเจ้าของโครงการอาคารชำนาญ

  เพ็ญชาติ บิสเนส เซ็นเตอร์ อาคารนี้ได้ขายไปประมาณ 70 % ซึ่งเป็นอาคาร 30 ชั้น
  ส่วนที่เหลือประมาณ 30 % เป็นเนื้อที่สำหรับให้เช่า
  ทางบริษัทฯเองได้ซื้ออาคารเป็นสำนักงานของบริษัทฯ จำนวน 3 ชั้นครึ่ง คือ ชั้นที่ 27,28,29
  และชั้นที่ 30 ครึ่งหนึ่งของพื้นที่ทั้งชั้น บริษัทฯ ถือหุ้น 37.57 %

บริษัท ยูเอ็มไอ พรอพเพอร์ตี้ จำกัด มีการกู้ยืมเงินจากกรรมการ และบริษัทที่เกี่ยวข้อง

กัน เพื่อใช้ในการปรับโครงสร้างหนี้กับเจ้าหนี้

บริษัท ยูเอ็มไอ อินเตอร์เนชั่นแนล จำกัด เป็นบริษัททำธุรกิจขายตรง (ปัจจุบันไม่ได้ดำเนินกิจการ)
ข้อมูลสรุป (Executive Summary)

บริษัท สหโมเสคอุตสาหกรรม จำกัด (มหาชน) เป็นผู้ผลิต
และจัดจำหน่ายกระเบื้องเคลือบเซรามิกส์, โมเสกสำหรับปูพื้น, บุผนัง
โดยมีกำลังการผลิตส่วนใหญ่เป็นกระเบื้องปูพื้น-บุผนังขนาดใหญ่
ซึ่งมีตลาดหลักเป็นตลาดภายในประเทศ และโมเสกซึ่งเป็นกำลังการผลิตส่วนน้อย
และตลาดส่วนใหญ่เป็นตลาดส่งออก

ในปี 2548 บริษัทฯ มียอดขายสูงขึ้น 5.5% จากปีก่อน ซึ่งก็ยังต่ำกว่าเป้าหมายที่วางไว้
สาเหตุหลักเกิดจากการชะลอตัวลงของตลาดในประเทศอันเนื่องมาจากปัญหาภัยธรรมชาติในภาคใต้,
อัตราดอกเบี้ยที่ปรับตัวขึ้น และราคาน้ำมันที่เพิ่มสูงขึ้นเช่นกัน ทำให้บริษัทฯ
ยังไม่สามารถใช้กำลังการผลิตที่เพิ่มขึ้นตั้งแต่ปี 2547 ได้เต็มที่ ส่งผลให้มีกำไรสุทธิลดลงเหลือเพียง
18.9 ล้านบาท

บริษัทฯ ได้เร่งพัฒนาบุคลากร และขบวนการผลิตอย่างเต็มที่เพื่อความมีประสิทธิภาพ
และต้นทุนการผลิตที่ลดต่ำลง พร้อมทั้งพยายามพัฒนาผลิตภัณฑ์ และ ช่องทางการจำหน่ายควบคู่กันไป
ซึ่งจะส่งผลให้ผลประกอบการในปีหน้าดีขึ้น
1. ปัจจัยความเสี่ยง

ความเสี่ยงด้านการผลิต

บริษัทฯ ได้ดำเนินการขยายกำลังการผลิตใน 2 ปีที่ผ่านมา โดยได้ติดตั้งเตาเผาขนาดใหญ่เพิ่มอีก 2
เตาซึ่งมีกำลังผลิต 12,000 M² ต่อเตาต่อวัน
ด้วยขนาดกำลังผลิตซึ่งใหญ่กว่าเตาเผากระเบื้องเซรามิกส์โดยทั่วไป ทำให้อาจเกิดความไม่คล่องตัว
และหากมีปัญหาของเครื่องจักรระหว่างการผลิตที่ทำให้ไม่สามารถเดินเครื่องได้ต่อเนื่อง
ก็อาจสร้างความสูญเสียในอัตราสูงเช่นกัน นอกเหนือจากนี้
ต้นทุนการผลิตก็มีแนวโน้มสูงขึ้นจากการปรับตัวของราคาน้ำมัน
โดยเฉพาะอย่างยิ่งค่าแก๊สธรรมชาติซึ่งเป็นเชื้อเพลิงในการผลิตซึ่งอิงกับค่าน้ำมัน
และวัตถุดิบประเภทสี, สารเคมีสำหรับทำน้ำยาเคลือบก็มีแนวโน้มการปรับราคาขึ้นเช่นกัน

ทั้งนี้บริษัทฯ ได้ดำเนินนโยบายอย่างระมัดระวังเกี่ยวกับการซ่อมบำรุง (PREVENTIVE
MAINTENANCE)
โดยพยายามไม่ให้เกิดปัญหาของเครื่องจักรในระหว่างผลิตซึ่งจะทำให้การผลิตต้องสะดุดหยุดลง
อีกทั้งได้หามาตราการต่างๆ ในการลดต้นทุนการผลิตลงโดยไม่ให้มีผลกระทบต่อคุณภาพสินค้า
โดยการลดการสูญเสียในระหว่างการผลิต และการเพิ่มผลผลิตในส่วนต่างๆ ด้วยการใช้หลักการทำ
TQM (TOTAL QUALITY MANAGEMENT) อย่างต่อเนื่อง

ความเสี่ยงด้านการตลาด และการแข่งขัน

  ขณะนี้กำลังการผลิตรวมของกระเบื้องเซรามิกในประเทศยังสูงกว่าปริมาณความต้องการประมาณ
  30% ทำ

ให้มีโอกาสเกิดการแข่งขันด้านราคาสูง
อีกทั้งยังมีการทุ่มตลาดของสินค้าราคาต่ำจากประเทศผู้ผลิตอื่นๆ เช่น จีน, เวียดนาม, อินโดนีเซีย
ฯ ทำให้การแข่งขันมีสูง และในอนาคตการแข่งขันยังมีแนวโน้มสูงขึ้นอีกจากนโยบายการค้าเสรี
และการลดลงของอัตราภาษีนำเข้า

บริษัทฯ ได้ตระหนักดีถึงปัญหาดังกล่าว และได้วางกลยุทธ์ในการดำเนินธุรกิจอย่างระมัดระวัง
โดยยังคงให้ความสำคัญกับตลาดในประเทศเป็นอย่างมากเพราะเป็นตลาดใหญ่และเรามีความได้เปรียบ
มีการสำรวจตลาดเพื่อทราบความต้องการของลูกค้าเป็นระยะ
เพื่อเป็นแนวทางในการพัฒนาสินค้าให้ตรงกับความต้องการของผู้บริโภคมากที่สุดพร้อมกับการขยายช่องทางการจัดจำหน่าย
และมุ่งเน้นสร้างความสัมพันธ์อันดีกับตัวแทนจำหน่ายที่มีอยู่เพื่อผลประโยชน์ร่วมกัน
นอกเหนือจากนั้นเพื่อเป็นการลดความเสี่ยงบริษัทฯ
ก็ได้ขยายตลาดส่งออกเพิ่มมากขึ้นเพื่อเป็นการระบายกำลังการผลิตส่วนเกินด้วย

ความเสี่ยงด้านการเงิน

การขาย ของบริษัทฯ ส่วนใหญ่เป็นการขายเชื่อ ในกรณีที่สภาพเศรษฐกิจโดยรวมไม่ดี
อาจเกิดโอกาสที่ลูกค้าจะผิดนัดชำระหนี้ อาจทำให้บริษัทฯ ประสบปัญหาสภาพคล่องทางด้านการเงิน
ทางบริษัทฯ ได้ดำเนินนโยบายการพิจารณาลูกค้าใหม่ โดยการกำหนดวงเงิน การขอค้ำประกัน
และเทอมการชำระเงิน อย่างระมัดระวัง เพื่อลดความเสี่ยงที่อาจเกิดขึ้น

นอกจากนี้ บริษัทฯ มีเงินกู้ยืมจากสถาบันทางการเงิน ซึ่งเกิดจากการปรับโครงสร้างหนี้
และการกู้ยืมเงินเพื่อใช้ขยาย

กำลังการผลิต ซึ่งอัตราดอกเบี้ยส่วนใหญ่ เป็นอัตราดอกเบี้ยลอยตัว
ในขณะที่อัตราดอกเบี้ยมีแนวโน้มที่สูงขึ้น มีผลทำให้บริษัท เสียค่าใช้จ่ายและดอกเบี้ย ในอัตราที่สูงขึ้น
มีผลทำให้บริษัทต้องเพิ่มความระมัดระวังในการบริหารเงินสดของบริษัทฯ
8. โครงสร้างเงินทุน

8.1 ทุนจดทะเบียน ณ วันที่ 31 ธันวาคม 2549 จำนวน 576,000,000.00 บาท

ทุนที่เรียกชำระแล้ว จำนวน 478,002,740.00 บาท

แบ่งเป็นหุ้นสามัญ จำนวน 478,002,740.00 หุ้น

มูลค่าที่ตราไว้หุ้นละ 1.00 บาท

รายละเอียดการเพิ่ม (ลด) ทุนย้อนหลังก่อนวันยื่นรายงานการเปิดเผยข้อมูลเพิ่มเติมตามรายการ
ดังนี้

วัน/เดือน/ปี จำนวนที่เปลี่ยนแปลง เหตุผลในการ สัดส่วนและ

ที่จดทะเบียน ทุนที่เพิ่ม(ลด) ทุนหลังเพิ่ม (ลด) เพิ่ม (ลด) ทุน ราคาในการ

เปลี่ยนแปลง เพิ่มทุน

ในหนังสือ

บริคณห์สนธิ

19/04/2531 30,000,000 130.000,000 ขยายกำลังการผลิต ขายให้ผู้ถือหุ้นเดิม

14/07/2532 30,000,000 160,000,000 ขยายกำลังการผลิต ราคา 150 บาท

ประชาชนทั่วไป

10/09/2535 160,000,000 320,000,000 ขยายกำลังการผลิต ราคา 15 บาท

ผู้ถือหุ้นเดิม

28/11/2546 96,000,000 416,000,000 เพื่อชำระแก่เจ้าหนี้ ราคา 10 บาท

23/01/2547 62,002,740 478,002,740 เพื่อใช้ในการดำเนินงาน ขายให้ผู้ถือหุ้นเดิม

ราคาหุ้นละ 12.50 บาท

14/08/2547 เปลี่ยนมูลค่าหุ้นจากหุ้นละ 10.00 บาท เป็นหุ้นละ 1.00 บาท

8.2 ผู้ถือหุ้น

  กลุ่มผู้ถือหุ้นรายใหญ่

กลุ่มผู้ถือหุ้นที่ถือหุ้นสูงสุด 10 รายแรก ณ วันที่ 7 เมษายน 2549

  ------ -------------------------- ------------ ------------ ---------------------
  ลำดับ   รายชื่อผู้ถือหุ้น                 จำนวนหุ้น      สัดส่วนร้อยละ   หมายเหตุ

                                                 ของจำนวน     

                                                 หุ้นทั้งหมด      

                                                              

  1.     กองทุนเปิด ไทยทวีทุน           57,000,000   11.920       

  2.     นางนงนาถ เพ็ญชาติ            38,369,800   8.030        

  3.     นางนิภานันท์ ตันตรานนท์         33,590,400   7.030        

         นายวรวัชร ตันตรานนท์          1,085,000    0.230        สามีของบุคคลลำดับที่ 3

  4.     นายเศรณี เพ็ญชาติ             30,912,000   6.470        

         นางปัญญชลี เพ็ญชาติ            36,000       0.010        ภรรยาของบุคคลลำดับที่ 4

         บริษัท ชำนาญ จำกัด            22,320,000   4.670        บุคคลลำดับที่ 4 ถือหุ้นเกิน
                                                              30%

         ห้างหุ้นส่วนจำกัด เศนิณัฐ         12,239,000   2.560        บุคคลลำดับที่ 4
                                                              เป็นหุ้นส่วนผู้จัดการ

  5.     นายณัฐชนา เพ็ญชาติ            31,812,000   6.660        

         นางวลัยพรรณ เพ็ญชาติ          12,000       0.002        ภรรยาของบุคคลลำดับที่ 5

         นายชาญ เพ็ญชาติ              8,400,000    1.760        บุตรของบุคคลลำดับที่ 5

         นายณัฎฐ์ เพ็ญชาติ              2,030,400    0.430        บุตรของบุคคลลำดับที่ 5

  6.     นางสาวปวีณา เหล่าวิวัฒน์วงศ์     30,139,200   6.310        

  7.     กองทุนบำเหน็จบำนาญข้าราชการ   14,478,400   3.030        

  8.     นางขนิษฐา มากดวงเทียน        14,356,200   3.010        

  9.     นายสินธุ์ เหล่าวิวัฒน์วงศ์         12,040,800   2.520        

  10.    นางสาวพีรพรรณ เหล่าวิวัฒน์วงศ์   10,788,000   2.260        
  ------ -------------------------- ------------ ------------ ---------------------

8.3 นโยบายการจ่ายเงินปันผล

บริษัทฯ มีนโยบายจ่ายเงินปันผลไม่ต่ำกว่าร้อยละ 50 ของกำไรสุทธิประจำปีของบริษัทฯ

ส่วนนโยบายการจ่ายเงินปันผลของบริษัทย่อยที่จะจ่ายให้บริษัท ไม่มีการกำหนดไว้
6. โครงการดำเนินงานในอนาคต

จากสถานการณ์ปัจจุบัน ในระยะสั้นแล้วบริษัทฯ ยังไม่มีแผนงานด้านการขยายกำลังการผลิต
แต่ยังมีการดำเนินการอย่างต่อเนื่องในเรื่องการปรับปรุงดูแล รักษาและปรับปรุงสภาพเครื่องจักร
ให้สามารถเพิ่มประสิทธิภาพในการผลิต รวมถึงการมุ่งเน้นในการพัฒนาผลิตภัณฑ์
ปรับปรุงกระบวนการผลิตและกระบวนการทำงานต่าง ๆ โดยบริษัทฯ นำเอาระบบการบริหารคุณภาพ
ISO 9002:2000 และ ระบบ TQM (Total Quality Management) มาใช้อย่างต่อเนื่อง
10. การควบคุมภายใน

บริษัทฯ ได้จัดตั้งฝ่ายตรวจสอบภายใน เพื่อการควบคุมดูแล
และตรวจสอบเกี่ยวกับการควบคุมการใช้ทรัพย์สินของบริษัทให้เกิดประโยชน์สูงสุด
และในส่วนของการควบคุมเกี่ยวกับระบบการเงิน บริษัทฯ
จัดระบบการรายงานเสนอผู้บริหารที่รับผิดชอบเป็นขั้นๆ ขึ้นไป ในสายงานที่รับผิดชอบ ทั้งนี้บริษัทฯ
ได้ให้ความสำคัญต่อระบบการควบคุมภายในทั้งในระดับบริหาร ระดับพนักงานบังคับบัญชา
และระดับพนักงานปฏิบัติการที่มีประสิทธิภาพ จึงได้กำหนดภาระหน้าที่
อำนาจดำเนินการของพนักงานปฏิบัติการ, พนักงานระดับบังคับบัญชา และระดับผู้บริหาร
มีการควบคุมดูแลการใช้ทรัพย์สินของบริษัทให้เกิดประโยชน์สูงสุด โดยมีการแบ่งแยกหน้าที่ปฏิบัติงาน
ผู้ติดตามควบคุมและประเมินผลออกจากกัน
เพื่อเป็นการถ่วงดุลและตรวจสอบซึ่งกันและกันอย่างเหมาะสม
บริษัท สหโมเสคอุตสาหกรรม จำกัด (มหาชน)

บริษัท สหโมเสคอุตสาหรรม จำกัด (มหาชน)
ประกอบธุรกิจด้านกระเบื้องเซรามิกและกระเบื้องโมเสก โดยใช้ยี่ห้อ DURAGRES
สำหรับกระเบื้องปูพื้น, DURAGRES LILA สำหรับกระเบื้องบุผนัง และ UMI
สำหรับกระเบื้องโมเสก ที่ตั้งสำนักงานใหญ่ เลขที่ 65 อาคารชำนาญ เพ็ญชาติ บิซเนส เซ็นเตอร์
ชั้น 29 ถนนพระราม 9 เขตห้วยขวาง แขวงห้วยขวาง กรุงเทพมหานคร 10320
เลขทะเบียนบริษัท บมจ.324 โทรศัพท์ 02-2487007-65 โทรสาร 02-2487005-6 ปัจจุบันมี
ทุนจดทะเบียน 576,000,000 บาท และชำระแล้ว 478,002,740 บาท
แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท สหโมเสคอุตสาหกรรม จำกัด (มหาชน)
4. การวิจัยและพัฒนา

บริษัทฯ มีการดำเนินการอย่างต่อเนื่องในด้านการวิจัยและพัฒนาผลิตภัณฑ์
เพื่อเน้นย้ำความเป็นหนึ่งในผู้นำของผู้ผลิตกระเบื้องปูพื้นและบุผนัง
โดยเฉพาะการออกสินค้าในกลุ่มซีรีส์ต่างๆ ทั้งนี้บริษัทมีดีไซน์ใหม่กว่า 100 รายการ ตลอดปี 2549

ด้านการผลิต, วิศวกรรม และการบริหาร
มีการดำเนินการอย่างสอดคล้องกันในอันที่จะเพิ่มประสิทธิภาพในการผลิต
ซึ่งส่งผลให้สามารถลดต้นทุนการผลิตลงได้ ถึงแม้ว่าต้นทุนค่าพลังงานจะเพิ่มขึ้นเป็นอย่างมาก
แต่ในขณะเดียวกัน ทางบริษัทฯ ได้มุ่งเน้นเรื่องการทำวิจัย และจัดหาวัตถุดิบที่มีราคาถูกลงมาทดแทน
เพื่อลดต้นทุนการผลิต รวมถึงการพัฒนาและควบคุมสภาพ การผลิตภายในโรงงาน
ให้เป็นไปตามข้อกำหนดของบริษัทฯ เพื่อลดปัจจัยที่เข้ามากระทบคุณภาพของสินค้า
และเพื่อควบคุมต้นทุนการผลิตให้เป็นไปตามแผนงานของบริษัทฯ

การดำเนินการดังกล่าวข้างต้นยังคงดำเนินการต่อไปภายใต้กรอบการบริหารอย่างมีระบบที่เรียกว่า
Total Quality Management (TQM) ทั้งนี้ในช่วงปลายปี 2549 ต่อเนื่องถึง 2550 บริษัทได้นำ
Quality Assurance อันเป็นส่วนหนึ่งของ TQM มาใช้
ทั้งนี้เพื่อเพิ่มความมั่นใจของลูกค้าในเรื่องคุณภาพและความสม่ำเสมอของสินค้าต่อไป
11. บุคคลที่มีผลประโยชน์ร่วมและรายการระหว่างกัน

บริษัท เทคโนเซอ เอส อาร์ แอล จำกัด เป็นบริษัทที่ บริษัท สหโมเสคอุตสาหกรรม จำกัด
(มหาชน) ลงทุน 45 % ของทุนจดทะเบียน
สินค้าที่ซื้อมาเป็นวัตถุดิบที่ใช้ทำสีเคลือบและบางส่วนเป็นอะไหล่เครื่องจักรที่ใช้ในการผลิต

มูลค่าของรายการระหว่างกัน : ไม่มี

บริษัท ร่วมพัฒน์เซรามิค จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ลงทุน
49 % ของทุนจดทะเบียน เป็นตัวแทนจำหน่ายสินค้าของบริษัทฯ
ส่วนใหญ่เป็นสินค้าที่ขายไปยังต่างจังหวัดโดยผ่านบริษัท ร่วมพัฒน์เซรามิค จำกัด
ในราคาและเงื่อนไขเดียวกับที่ขายให้ผู้แทนจำหน่ายรายอื่น โดยมีนางสาวปวีณา เหล่าวิวัฒน์วงศ์
และ นายณัฐชนา เพ็ญชาติ เป็นผู้ถือหุ้นคนละ 1 หุ้น

มูลค่าของรายการระหว่างกัน : ประมาณ 400 ล้านบาทต่อปี

บริษัท เซอมาส จำกัด เป็นบริษัทที่ บริษัท สหโมเสคอุตสาหกรรม จำกัด (มหาชน) ถือหุ้นอยู่
24.90 % ของเงินลงทุน ธุรกิจหลักคือการผลิตและจัดหาวัตถุดิบประเภทดิน หิน
ที่ใช้สำหรับการผลิตกระเบื้อง
เพื่อความเชื่อมั่นว่าวัตถุดิบภายในประเทศจะไม่ขาดแคลนและเพื่อการผลิตได้อย่างต่อเนื่อง
อีกทั้งราคาไม่แพงและมีคุณภาพที่แน่นอน โดยมี นางสาว ปวีณา เหล่าวิวัฒน์วงศ์ ถือหุ้น 30.47 %
และ นายณัฐชนา เพ็ญชาติ ถือหุ้น 3.33 %

มูลค่าของรายการระหว่างกัน : ประมาณ 180 ล้านบาทต่อปี

บริษัท ยูเอ็มไอ พรอพเพอร์ตี้ จำกัด เป็นบริษัทเกี่ยวกับอสังหาริมทรัพย์
โดยเป็นเจ้าของโครงการอาคารชำนาญ เพ็ญชาติ บิสเนส เซ็นเตอร์ อาคารนี้ได้ขายไปประมาณ
70 % ซึ่งเป็นอาคาร 30 ชั้น ส่วนที่เหลือประมาณ 30 % เป็นเนื้อที่สำหรับให้เช่า
ทางบริษัทฯเองได้ซื้ออาคารเป็นสำนักงานของบริษัทฯ จำนวน 3 ชั้นครึ่ง คือ ชั้นที่ 27, 28, 29
และชั้นที่ 30 ครึ่งหนึ่งของพื้นที่ทั้งชั้น บริษัทฯ ถือหุ้น 37.57 %

  บริษัท ยูเอ็มไอ พรอพเพอร์ตี้ จำกัด มีการกู้ยืมเงินจากกรรมการ และบริษัทที่เกี่ยวข้องกัน
  เพื่อใช้ในการปรับโครงสร้างหนี้กับเจ้าหนี้

มูลค่าของรายการระหว่างกัน : ไม่มี

บริษัท ยูเอ็มไอ อินเตอร์เนชั่นแนล จำกัด เป็นบริษัททำธุรกิจขายตรง (ปัจจุบันไม่ได้ดำเนินกิจการ)

มูลค่าของรายการระหว่างกัน : ไม่มี
ข้อมูลสรุป (Executive Summary)

บริษัท สหโมเสคอุตสาหกรรม จำกัด (มหาชน) เป็นผู้ผลิต และจัดจำหน่าย
กระเบื้องเคลือบเซรามิค โมเสก และกระเบื้องแผ่นใหญ่สำหรับปูพื้นและบุผนัง
กำลังการผลิตส่วนใหญ่เป็นกระเบื้องปูพื้น-บุผนัง โดยมีตลาดหลักเป็นตลาดภายในประเทศ
ส่วนโมเสกซึ่งเป็นกำลังการผลิตส่วนน้อย โดยผลิตเพื่อการส่งออกเป็นหลัก

ในปี 2549 บริษัทฯ มียอดขายลดลง 13.7% จากปีก่อน
สาเหตุหลักเกิดจากการชะลอตัวลงของตลาดในประเทศโดยเฉพาะในครึ่งปีหลัง
อันเนื่องมาจากปัจจัยด้านการเมือง อุทกภัยน้ำท่วม และอัตราดอกเบี้ยที่ปรับตัวสูงขึ้น
และจากปริมาณการขายที่ลดลง บริษัทฯ ได้มีการลดกำลังการผลิต
ซึ่งส่งผลกระทบให้ต้นทุนการผลิตเพิ่มขึ้น จากสาเหตุดังที่กล่าวมาแล้วทำให้บริษัทมีขาดทุนสุทธิ 151
ล้านบาท ในปี 2549 เทียบกับกำไรสุทธิ 19 ล้านบาทในปี 2548

อย่างไรก็ตามทางบริษัทฯ
มีโครงการอย่างต่อเนื่องในการพัฒนาบุคลากรให้มีความรู้ความสามารถในการร่วมพัฒนาองค์กร
รวมถึงการมุ่งเน้นเรื่องการวิจัยและพัฒนาผลิตภัณฑ์ ปรับปรุงกระบวนการผลิตเพื่อให้สินค้ามีคุณภาพ
สามารถตอบสนองความต้องการของลูกค้า โดยมีต้นทุนต่ำที่สุด
1. ปัจจัยความเสี่ยง

ความเสี่ยงเรื่องคุณภาพของวัตถุดิบ

วัตถุดิบหลักที่ใช้ในการผลิต ตัวกระเบื้อง เป็น ดิน หิน จากธรรมชาติ
คุณสมบัติของวัตถุดิบตามธรรมชาติ อาจมีการเปลี่ยนแปลงได้ตามสภาพแวดล้อม ซึ่ง
อาจส่งผลกระทบต่อคุณภาพสินค้าที่ได้ อย่างไรก็ตาม ทางบริษัทฯ ได้ตระหนักถึงความสำคัญ
ของการควบคุม คุณสมบัติของวัตถุดิบ โดยตรวจสอบและควบคุมคุณสมบัติ ตั้งแต่รับวัตถุดิบ
จนเข้ากระบวนการผลิต ซึ่งทำให้สามารถลดผลกระทบ จากการเปลี่ยนแปลงคุณสมบัติของวัตถุดิบ
ต่อคุณภาพของกระเบื้อง

ความเสี่ยงด้านความล้าสมัยของลวดลายสินค้า

เนื่องจากสินค้ากระเบื้องปูพื้น และ บุผนัง เริ่มกลายเป็นสินค้าแฟชั่นมากขึ้น รูปแบบความต้องการ
ในลวดลายสินค้า มีการเปลี่ยนแปลงตาม ความนิยมในแต่ละช่วงเวลา ทำให้ การออกแบบรูปแบบ
ลวดลายสินค้า ต้องตามทันรสนิยมของลูกค้า ดังนั้นเพื่อลดความเสี่ยงในความล้าสมัยของสินค้า
ทางบริษัทฯ ได้เน้นเรื่องการทำการวิเคราะห์ตลาด ถึงแนวโน้ม ลวดลาย ที่ลูกค้าต้องการ
รวมถึงมุ่งเน้นเรื่องการปรับปรุงการพัฒนาผลิตภัณฑ์ใหม่
ให้ตอบสนองความต้องการของลูกค้าได้ทันเวลา ทั้งนี้ บริษัทฯ ได้จัดให้มีทีมพัฒนาผลิตภัณฑ์
ของบริษัทฯ โดยได้ผ่านการอบรมเชิงวิชาการ และ การไปศึกษางานที่ต่างประเทศเพื่อเรียนรู้
เทคโนโลยี และ แนวโน้มตลาด เพื่อเป็นแนวทางการพัฒนาผลิตภัณฑ์ใหม่ของบริษัทฯ

ความเสี่ยงด้านการเงิน

บริษัทฯ มีเงินกู้ยืมจากสถาบันทางการเงิน ซึ่งเกิดจากการปรับโครงสร้างหนี้
และเพื่อใช้ขยายกำลังการผลิต ซึ่งอัตราดอกเบี้ยส่วนใหญ่ เป็นอัตราดอกเบี้ยลอยตัว
ในขณะที่อัตราดอกเบี้ยมีแนวโน้มที่สูงขึ้น มีผลทำให้บริษัทฯ เสียค่าใช้จ่ายและดอกเบี้ยในอัตราที่สูงขึ้น
มีผลทำให้บริษัทต้องเพิ่มความระมัดระวังในการบริหารเงินสดของบริษัทฯ โดยบริษัทฯ
ได้วางแนวทางนโยบาย เรื่องการบริหารลูกหนี้ ซึ่งส่วนใหญ่เป็นการขายเชื่อ
โดยได้มีการกำหนดวงเงิน เครดิตเทอม อย่างระมัดระวัง เพื่อป้องกันการเกิดหนี้สูญในอนาคต